Ta lendab mesipuu poole

"Ta lendab mesipuu poole" on Juhan Liivi luuletus, mis ilmus tema eluajal kahel eri kujul. Esmalt ilmus luuletekst ajakirjas Linda (1905) ja seejärel samal kujul ka "Juhan Liivi luuletustes" (1909). Kuid selle väljaande teises trükis (1910) oli luuletuse tekst oluliselt muutunud ja pikenenud. Kõik hilisemad väljaanded, alates Friedebert Tuglase töödest Liivi kohta (1919), on aga lähtunud varasemast (1905, 1909) trükiversioonist.Jüri Talvet Juhan Liivi radadel. Tanar Kirs, 94Methis. Studia humaniora Estonica 2016, nr 17/18

"Ta lendab mesipuu poole" on viisistanud Miina Härma (1922, segakoorid)Eesti Muusika Infokeskus., Riho Päts (sega- või meeskoorid)Eesti Muusika Infokeskus., Juhan Simm (1922, segakoorid)Eesti Muusika Infokeskus. ja Peep Sarapik.Anete Sammler. Mesipuu esimene lend. Sirp, 05.07.2019 

Peep Sarapiku viisiga oli laul esmakordselt noortelaulupeo kavas 1993. aastal, dirigeeris Arvo Saar. Üldlaulupeo kavas oli laul esmakordselt XXIII laulupeol 1999. aastal Vaike Uibopuu dirigeerimisel.Laulupeo muusikaleht. Nr. 6/7, juuni/juuli 1999, peo kava lk. 18. Digar. 

Veel on laulu laulupeol juhatanud alates 2004. aastast nii üld- kui ka noorte laulupidudel Ants Sööt (2004), Eri Klas (2007), Tiia-Ester Loitme (2009), Ants Soots (2014), Elo Üleoja (2017), Taavi Esko (2023) ja Hirvo Surva (2025). 2019. aasta juubelipeol juhatas laulu taas, 20 aastat hiljem, Vaike Uibopuu. 

Spontaanselt kanti laul ette 2011. aasta noorte laulupeol a'capella (lugu ei olnud ametlikult laulupeo programmis), kuid kooride skandeerimise peale läks dirigendipulti ühendkoori juhatama Raul Talmar ning "Ta lendab mesipuu poole" kõlas ka tollel laulupeol. 2025. aastal, kui lugu läks tavapäraselt kordamisele, palus dirigent Hirvo Surva orkestril mitte mängida ning kordusena kõlas lugu saateta. 

Luuletuse teine salm on kirjas Maarjamäe kommunismiohvrite memoriaalil (avatud 23.08.2018). 

Viited

Välislingid

 Ta lendab mesipuu poole, Youtube, 18. juuli 2009
 Ta lendab mesipuu poole. Juhan Liiv. Loeb Guido Kangur. video, 13. jaanuar 2011 
 Mesipuu - XI noorte laulupidu maa ja ilm, Youtube, 7. juuli 2011
 Ta lendab mesipuu poole. 1910. Maaleht, 21. detsember 2013
 «Ta lendab mesipuu poole» läkitatakse kosmosesse, EV 100 koduleht, 27. mai 2017 

Kategooria:Eesti koorilaulud
Kategooria:Vokaalteoste tekstid
Kategooria:Eesti luuletused
Kategooria:Juhan Liiv